Anželika Cholina

Anželika Cholina (g. 1970 m. liepos 30 d. Vilniuje) – šokėja, šokio specialistė.

Biografija 
1976–1981 m. lankė klasikinio šokio kolektyvą „Liepsnelė“ (vadovė Lidija Motiejūnaitė) Profsąjungų kultūros rūmuose. 1989 m. baigė Vilniaus baleto mokyklą, dėstytojos Ados Tamalevičiūtės-Nasvytienės klasę.

1994 m. baigtas diplominis darbas – choreografinės miniatiūros ir vienaveiksmis baletas M. Ravelio „Bolero“ (LNOBT). 1996 m. baigė GITIS, įgijo režisierės–baletmeisterės specialybę.

Nuo 1998 m. LMTA docentė, Vaidybos katedros aktorių–šokėjų specialybės studentų kursų vadovė.

2008–2022 m. dirbo Maskvoje. 2022 m. kovo 2 d. pranešė „nutraukianti kūrybinę veiklą šalies-agresoriaus teritorijoje“.

2021 m. pasisiūlė save Nacionalinė kultūros ir meno premijai.

Kūryba 
 1991–1993 m. kūrė choreografines miniatiūras Vilniaus baleto mokyklos baigiamiesiems koncertams;
 1993 m. pastatė vienaveiksmį baletą Vilniaus baleto mokyklos moksleiviams P. Sarasate „Iš gatvės gyvenimo“, Lietuvos nacionalinis operos ir baleto teatras (LNOBT);
 1994 m. diplominis darbas – choreografinės miniatiūros ir vienaveiksmis baletas M.Ravelio „Bolero“, LNOBT;
 1995 m. sukūrė choreografiją R. Vagnerio operoje „Skrajojantis olandas“ (dir. Gintaras Rinkevičius, rež. Oskaras Koršunovas), Lietuvos valstybinis simfoninis orkestras;
 1995 m. pristatė choreografijos vakarą „Eskizai po septynių“ ir vienaveiksmį baletą „Improvizacija mažore“ pagal B. McFerrin muziką (scenografas Marijus Jacovskis, kostiumų dailininkė Sandra Straukaitė), LNOBT;
 1996 m. dalyvavo ArtGenda’oje Kopenhagoje;
 1996 m. pastatė dviejų veiksmų baletą pagal A. Rekašiaus muziką „Medėja“ (scenografas M. Jacovskis, kostiumų dailininkas Juozas Statkevičius), LNOBT (spektaklis įvertintas „Kristoforo“ statulėle už geriausią choreografiją);
 1996 m. sukūrė choreografiją ir sceninį judesį rež. C. Graužinio spektakliui R. Vitraco „Meilės misterijos“, Lietuvos akademinis dramos teatras;
 1996 - 1997 m. režisavo P. Skirmanto “Dance“ fondo rengiamus baleto koncertus LNOBT;
 Nuo 1996 m. režisuoja mados renginius („Mados savaitė“, „Mados infekcija“);
 Nuo 1996 m. Vilniaus baleto mokyklos mokinės su A.Cholinos pastatymais dalyvavo ir tapo laureatėmis tarptautiniuose baleto konkursuose Lozanoje, Varnoje, Maskvoje, Paryžiuje, Tokijuje ir kt.;
 1997 m. sukūrė choreografiją Dž. Verdi operoje „Aida“ (rež. J. Jurašas) Lietuvos nacionalinis operos ir baleto teatras;
 1997 m. sukūrė choreografiją R. Štrauso operoje „Salome“ (rež. J. Vaitkus) Valstybinis simfoninis orkestras;
 1997 m. sukūrė choreografiją amerikiečių kino kompanijos „Worner Bros.“ kuriamame televizijos seriale „Robino Hudo nuotykiai“;
 1998 m. pastatė šokio spektaklį pagal M. Dietrich dainas „Moterų dainos“ (scenografas M. Jacovskis, kostiumų dailininkas J. Statkevičius) Lietuvos nacionalinis dramos teatras;
 1998 m. režisavo Teatro dienos iškilmes – „Kristoforų“ įteikimus (LNOBT);
 1998 m. pastatė šokio spektaklį pagal G. Bizet - R. Ščedrino, P. Sarasate muziką „Carmen“ (scenografė Jūratė Paulėkaitė, kostiumų dailininkas J. Statkevičius) Lietuvos nacionalinis dramos teatras.
 1998 m. gruodžio 29 d. šiame spektaklyje sukūrė pagrindinį Carmen vaidmenį;
 1998 m. Lietuvos šiuolaikinio šokio informacijos centro rengiamame festivalyje pristatė choreografinę miniatiūrą “Pamišusių merginų šokiai – 2” pagal F. Listo ir F. Šopeno aranžuotes;
 1999 m. kūrė choreografiją tarptautinio mados festivalio „In Vogue“ atidarymo spektaklyje „Coco“ (rež. O. Koršunovas) LNOBT;
 1999 m. pastatė šokio spektaklį pagal A. Vivaldi  ir K. Seant-Saens muziką “Pamišusių merginų šokiai - 3” (kostiumų dailininkė A. Cholina) Oskaro Koršunovo teatras;
 1999 m. sukūrė choreografiją Dž. Verdi operoje „Traviata“ (rež. G. Žilys) Kauno  valstybinis muzikinis teatras;
 2000 m. pastatė šokio spektaklį pagal F.G. Lorca „Bernardos Albos namai“ Lietuvos nacionaliniame dramos teatre (scenografas M. Jacovskis, kostiumų dailininkė J. Rimkutė);
 2000 m. sukūrė choreografiją amerikiečių kompanijos „NetworkUSA“ televizijos filmui „Atilla the Hun“;
 2000 m. sukūrė choreografiją V. Kutavičiaus operoje „Lokys“ (Rež. J. Jurašas, dirigentas M. Staškus) Lietuvos Nacionalinė filharmonija, Vilniaus festivalis;
 2000 m. rugpjūčio 25 d. Londono „Millennium Dome“ centre premjera pagal A. Piazzollos muziką „Tango in FA“; 
 2001 m. sausio 30 d. šokio spektaklio pagal A. Piazzollos muzika „Tango in FA“ premjera LNOBT (Anželikos Cholinos šokio teatras);
 2001 m. spalio 17 d. Lietuvos muzikos akademijos IV aktorių šokėjų specialybės kurso studentų „Choreografinių miniatiūrų vakaras“, kurso vadovė A. Cholina), Valstybinis jaunimo teatras (Anželikos Cholinos šokio teatras);
 2002 m. vasario 14 d. šokio spektaklio „Meilė“ (pagal šiuolaikinių kompozitorių muziką) premjera Lietuvos nacionaliniame dramos teatre (Anželikos Cholinos šokio teatras);
 2003 m. kovo 28 d. šokio spektaklio „Romeo ir Džuljeta“ (pagal šiuolaikinių kompozitorių muziką) premjera Lietuvos nacionaliniame dramos teatre (Anželikos Cholinos šokio teatras);
 2003 m. lapkričio 27 d. atnaujinto šokio spektaklio „Bernardos Albos namai“ (pagal šiuolaikinių kompozitorių muziką) premjera Lietuvos nacionaliniame dramos teatre (Anželikos Cholinos šokio teatras);
 2004 m. sausio 19 d. atnaujinto šokio spektaklio "Carmen" premjera Lietuvos nacionaliniame dramos teatre (Anželikos Cholinos šokio teatras);
 2004 m. spalio 10 d. choreografinė miniatiūra – M. Ravelio "Bolero" (kostiumų dailininkė Jolanta Rimkutė) premjera LNOBT (Anželikos Cholinos šokio teatras). 
 2005 m. vasario 8d. režisavo Baleto vakarą, skirtą Jolantos Vymerytės pedagoginės veiklos 20-mečiui, LNOBT;
 2005 m. gruodžio 16 d. šokio spektaklio "ZMONES:)" premjera Ledo rūmuose (Anželikos Cholinos šokio teatras);
 2003 – 2006 m. dirbo Miuncheno baleto akademijoje, tarptautiniams Lozanos, Maskvos, Berlyno, Liuksemburgo, Helsinkio baleto konkursams paruošti artistai su A.Cholinos choreografinėmis kompozicijomis iškovojo aukščiausias premijas;
 2006 m. gegužės 30 d. šokio spektaklio "Otelas" premjera Lietuvos nacionaliniame dramos teatre (Anželikos Cholinos šokio teatras). Spektaklis buvo įvertintas „Auksiniu scenos kryžiumi“ už geriausią choreografiją;
 2007 m. liepos 14 d. šokio spektaklio "Fantazija penkioms stichijoms" premjera Juodkrantėje (Anželikos Cholinos šokio teatras);
 2007 m. pradėjo bendradarbiauti su Maskvos valstybiniu akademiniu J. Vachtangovo teatru, kuriame sukūrė šokio spektaklius "Moterų krantas", "Ana Karenina", "Otelas", "Vyrai ir moterys" bei choreografiją Rimo Tumino spektakliams "Eugenijus Oneginas", "Minetis", "Edipas karalius".
 2008 m. rugpjūčio 22 d. šokio spektaklio „Moterų krantas“ premjera Maskvoje, Valstybiniame akademiniame E. Vachtangovo teatre  (scenografas M. Jacovskis, kostiumų dailininkas J. Statkevičius);
 2009 m. režisavo Teatro dienos iškilmes – „Auksinių scenos kryžių“ įteikimus (LNDT);
 2009 m. rugsėjo 19 d. šokio spektaklio „Vyrai ir Moterys“ premjera Teatro arenoje (scenografas M. Jacovskis, kostiumų dailininkas J. Statkevičius), (Anželikos Cholinos šokio teatras);
 2010 m. balandžio 9 d. dviejų veiksmų operetės „Madam Pompadur“ premjera Kauno muzikiniame teatre (scenografas M. Jacovskis, kostiumų dailininkas J. Statkevičius);
 2010 m. rugsėjo 18 d. šokio spektaklio „Ana Karenina“ premjera Kaune, Girstučio kultūros centre (Anželikos Cholinos šokio teatras); Spektaklis  įvertintas „Auksiniu scenos kryžiumi“ už geriausią choreografiją;
 2011 m. gegužės 24 d. dviejų veiksmų baleto "Barbora Radvilaitė" premjera Lietuvos nacionaliniame operos ir baleto teatre (scenografas M. Jacovskis, kostiumų dailininkas J. Statkevičius);
 2011 m. liepos 6 d. Prezidentė Dalia Grybauskaitė įteiktė Riterio kryžiaus ordiną „Už nuopelnus Lietuvai“;
 2012 m. balandžio 20 d. šokio spektaklio „Ana Karenina“ premjera Maskvoje, Valstybiniame akademiniame E. Vachtangovo teatre  (scenografas M. Jacovskis, kostiumų dailininkas J. Statkevičius);
 2012 m. spalio 24 d. šokio spektaklio „Carmen“ premjera Vilniuje, Ūkio banko teatro arenoje  (scenografė J. Paulėkaitė, kostiumų dailininkas J. Statkevičius), (Anželikos Cholinos šokio teatras);
 2012 m. lapkričio 12 d. šokio spektaklio „Carmen“ premjera Maskvoje, Valstybiniame A. S. Puškino teatre  (scenografė J. Paulėkaitė, kostiumų dailininkas J. Statkevičius), (Anželikos Cholinos šokio teatras);
 2013 m. vasario 13 d.  sukūrė choreografiją ir sceninį judesį rež. R. Tumino spektakliui „Eugenijus Oneginas” Maskvos Valstybinis akademinis E.Vachtangovo teatras.
 2013 m. gegužės 27 d. šokio spektaklio „Otelas“ premjera Maskvoje, Valstybiniame akademiniame E. Vachtangovo teatre (scenografas M. Jacovskis, kostiumų dailininkė M. Danilova). 
 2014 m. sausį Tarptautiniame Havanos teatro festivalyje (Kuboje) “Ana Karenina” nurungė 40 pastatymų iš kitų šalių ir buvo pripažintas geriausiu 2013 m. užsienio spektakliu.
 2014 m. gruodžio 12 d. miuziklo “Žygimanto Augusto ir Barboros Radvilaitės legenda” premjera Klaipėdos Švyturio arenoje (kompozitorius Kipras Mašanauskas, tekstų autorius R. Lileikis, scenografas M. Jacovskis, kostiumų dailininkas J. Statkevičius).
 2015 m. spalio 7 d. šokio spektaklio „Vyrai ir moterys“ premjera Maskvoje, Valstybiniame akademiniame E. Vachtangovo teatre (scenografas M. Jacovskis, kostiumų dailininkas J. Statkevičius).
 2015 m. gruodžio 18 d., kultūros ministras Šarūnas Birutis pasibaigus miuziklo „Žygimanto Augusto ir Barboros Radvilaitės“ parodymui, pilnoje žiūrovų Siemens arenoje įteikė apdovanojimą profesionaliems menininkams „Nešk savo šviesą ir tikėk“.
 2016 m. vasario 18 d. operos “Katerina Izmailova” premjera Maskvos Didžiajame teatre (dirigentas T. Sochiev, režisierius R. Tuminas, choreografė A. Cholina, scenografas A. Jacovskis, kostiumų dailininkė M. Danilova)
 2016 m. birželio 18 d. šokio spektaklio “Carmen” premjera Šiaurės Osetijoje.
 2016 m. rugsėjo 6 d. šokio spektaklio „Otelas“ premjera (Anželikos Cholinos šokio teatras, scenografas M. Jacovskis, kostiumų dailininkė M. Danilova).
 2017 m. pradėjo bendradarbiauti su Maskvos Stanislavskio ir Nemirovičiaus-Dančenko teatru, su R. Tuminu pastatė operas "Edipas karalius" ir "Mėlynbarzdis".
 2017 m. rugsėjo 18 d. šokio spektaklio „Idiotas“ premjera (Anželikos Cholinos šokio teatras, scenografas M. Jacovskis, kostiumų dailininkė O. Filatova).
 2018 m. vasario 15 d. operos “Pikų dama” premjera Maskvoje, Didžiajame teatre (dirigentas T. Sochiev, režisierius R. Tuminas, choreografė A. Cholina, scenografas A. Jacovskis).
 2018 m. lapkričio 10 d. miuziklo “Mindaugas karalius” premjera Klaipėdos Švyturio arenoje (kompozitorius K. Mašanauskas, tekstų autorius R. Lileikis, scenografas M. Jacovskis, kostiumų dailininkė O. Filatova).
 2019 m. gegužės 21 d. pakviesta pristatyti savo spektaklių (“Ana Karenina”, “Otelas”, “Pikų dama”, “Idiotas”) ištraukas Baleto festivalyje ir tarptautinės baleto premijos Gala koncerte “Benois de la Danse”. 

2000–2019 m. A. Cholinos spektakliai parodyti Kuboje, Vengrijoje, Didžiojoje Britanijoje, Latvijoje, Estijoje, Lenkijoje, Rusijoje, Danijoje, Kinijoje, JAV.

Anželikos Cholinos šokio teatras 

2000 m. įsteigtas A|CH šokio teatras. Steigėjos – choreografė Anželika Cholina ir direktorė Greta Cholina.

Įvertinimas 
 1996 m. "Kristoforo" statulėlė už baleto "Medėja" choroegrafiją,
 2006 m. "Auksinis scenos kryžius" už spektaklio "Otelas" choreografiją,
 2011 m. Riterio kryžiaus ordinas „Už nuopelnus Lietuvai“,
 2011 m. "Auksinis scenos kryžius" už spektaklio "Ana Karenina" choreografiją,
 2013 m. Olego Jankovskio premija "Metų atradimias",
 2013 m. festivalio "Villanueva'13" geriausias spektaklis "Ana Karenina",
 2013 m. premija "Teatralo žvaigždė" už spektaklį "Otelas".
 2015 m. Aukso garbės ženklas "Nešk savo šviesą ir tikėk",
 2020 m. Karininko kryžiaus ordinas „Už nuopelnus Lietuvai“.

Šaltiniai 

Lietuvos šokio pedagogai
Lietuvos choreografai
Lietuvos baletmeisteriai
Nacionalinės M.K. Čiurlionio menų mokyklos auklėtiniai